- SANTIAGO
- <
- 5
- >

5
Ri nipe chiquij ri beyoma' ri ma utz ta niquiben
1 Wacami tiwac'axaj na c'a riyix beyoma'* Lc. 6.24. chi can ruc'amon chi yixok', can tiraka' ichi' chi ok'ej, ruma sibilaj q'uiy ri tijoj pokonal ri xtipe pan iwi'. 2 Ri ibeyomal k'ayinak chic,† Mt. 6.20. y ri itziak chicopirnek chic. 3 Ri irajil pusirnek chic. Y riq'ui ri' can nik'alajin chi ma xe'ito' ta ri winek. Xa choj ximol. Y ri pus ri riche (rixin) ri irajil xquixruporoj. Q'uiy irajil imolon, y xa yojc'o chic chupan ri ruq'uisbel tak k'ij.‡ Ro. 2.5. 4 Y q'uiy irajil imolon ruma ma ye itojon ta§ Lv. 19.13; Dt. 24.15; Jer. 22.13; Mal. 3.5. chi utz ri imozos ri xesamej riche (rixin) chi xquimol ri icosecha. Y ri Ajaf xixrutz'et riq'ui ri ik'oloj chi ma ye itojon ta chi utz ri imozos. Ri nimalaj Ajaf, ri Rajaf ronojel, can xerac'axaj c'a ri mozos chi ye'ok'* Job 34.28. ruma ma ye tojon ta chi utz. 5 Riyix beyoma', can jabel benak ri iwánima riq'ui re ruwach'ulef. Can yixtajin nic'usaj ic'u'x riq'ui ri itzel tak iraybel. Jabel xixtiojir, ruma nitij ri nurayij ri iwánima, xa yac'a chi ri camic xa nipe yan chiwij.† Jer. 12.1-3. 6 Riyix beyoma' nik'abaj tzij chiquij ri winek ri choj quic'aslen, y can yecom pan ik'a'. Y ri choj quic'aslen majun niquiben riche (rixin) chi niquito' ta qui', xa choj niquiya' qui' pan ik'a'.
Quixcoch'on y chuka' tibana' orar
7 Wach'alal, nbij c'a chiwe chi quixcoch'on, y ma tiya' ta ca ri coch'onic ri', c'a ya tek xtapon ri k'ij tek xtipe chic jun bey ri Ajaf. Achi'el nuben ri jun aj ticonel pa juyu', nicoch'on y nroyobej ri nabey y ruq'uisbel tak job, c'ac'ari' nuben cosechar ri lok'olaj tico'n.‡ Dt. 11.14. 8 Y queri' chuka' tibana' riyix. Quixcoch'on. Can ticukuba' ic'u'x riq'ui ri Dios, ruma chanin xtapon ri k'ij tek xtipe chic jun bey ri Ajaf.§ Fil. 4.5. 9 Wach'alal, man chic c'a titzujula' (tisujula') ta iwi' chi'iwachibil iwi' riche (rixin) chi queri' man ta xtiwil ruc'ayewal tek xtapon ri k'ij tek ri Ajaf xtuk'et tzij. Ruma nakaj chic c'o pe ri k'ij* Mt. 24.33. tek ri nik'ato tzij xtuc'ut pe ri'. 10 Can quixcoch'on c'a. Achi'el xquiben ri profetas ri xec'oje' ojer ca, ri xerutek pe ri Ajaf ri xek'alajsan ri ruch'abel, can xquicoch'ola' c'a ri tijoj pokonal.† Mt. 5.12. Y queri' chuka' tibana' riyix wach'alal. 11 Ruma ketaman chi ri yek'axan tijoj pokonal jabel ruwaquik'ij. Achi'el ri Job, ri jun achi ri xc'oje' ojer ca, riyix iwac'axan chi Riya' can xucoch' wi ri sibilaj tijoj pokonal ri xuk'axaj.‡ Job 1.21, 22. Y can iwetaman chuka' ri xuben el ri Ajaf riq'ui ri Job ri pa ruq'uisbel. Rumari' ketaman chi ri Ajaf sibilaj utz y can nujoyowaj kawech.§ Ex. 34.6; Nm. 14.18; 1 Cr. 21.13; Job 42.10; Sal. 25.6, 7; Dn. 9.9; Lc. 6.36.
12 Pero ri más nic'atzin wach'alal, nbij c'a chiwe wacami chi tek riyix c'o jun ri niwajo' nibij, choj tibij, wi kas kitzij o xa ma kitzij ta. Pero majun bey tinataj ta ri caj, re ruwach'ulef y nic'aj chic cosas riche (rixin) chi niben jurar* Mt. 5.34. chi can kitzij ri nibij. Riche (rixin) chi queri' majun ruc'ayewal xtika pan iwi' tek xtapon ri k'ij tek ri Dios xtuk'et tzij.
13 Y wi c'o jun chicojol ri c'o pa tijoj pokonal, tubana' c'a orar. Wi c'o jun niquicot ri ránima, tubixaj rubi' ri Dios.† Ef. 5.19. 14 Wi c'o jun yawa' chicojol, querusiq'uij (queroyoj) c'a ri ancianos‡ 1 Ti. 5.17; 1 P. 5.1. riche (rixin) ri iglesia y ri ancianos tiquibana' oración pa ruwi' ri yawa',§ Mr. 6.13. y pa rubi' ri Ajaf tiquijica' pan aceite olivo. 15 Y wi riq'ui ronojel quicukbel c'u'x niquiben orar, ri yawa' nic'achoj. Ri Ajaf can nuc'achojsaj. Y wi c'o mac rubanon ri yawa' ri', xa can nicuyutej* Is. 33.24; Mt. 9.2. chuka' ri rumac. 16 Y riyix man c'a tiwewaj ta pa tak iwánima wi c'o mac ri ibanon. Xa tik'alajsala' chiwech, y titola' iwi' riq'ui oración,† Gn. 20.17; Nm. 11.2; Dt. 9.18. riche (rixin) chi yixchojmir. Ruma jun winek ri can choj ruc'aslen chuwech ri Dios, tek nuben orar riq'ui ronojel ránima, can q'uiy ri xtic'ul chare ri Dios. 17 Achi'el xuben ri Elías, riya' jun winek ri can achi'el wi riyoj. Pero riq'ui ronojel ránima xuben orar. Xuc'utuj chare ri Dios chi ma tuben ta job, y can queri' wi xbanatej. Oxi' juna' riq'ui waki' ic' ri ma xuben ta job‡ 1 R. 17.1. pa ruwi' re ruwach'ulef. 18 Y c'ac'ari' tek ri Elías xuben chic orar jun bey y xuc'utuj chare ri Dios chi tubana' chic job§ 1 R. 18.42, 45. pa ruwi' re ruwach'ulef y can queri' wi xbanatej. Y ri tico'n xewachin chic jun bey.
19 Wach'alal, wi c'o jun chiwe ri sachnek y xa ma rutzekelben ta chic ri kitzij chi ruch'abel ri Dios y wi riyix nibeyaca' pe, ri' sibilaj utz.* Mt. 18.15. 20 Can tiwetamaj c'a, chi wi nitzolij chic pe ruc'u'x ri jun aj mac ri', y riya' nuchop jun c'aslen utz, can xiben c'a chare chi nicuyutej ri janipe' chi mac ri ye rubanon,† Sal. 32.1; 51.9; Pr. 10.12. y nicolotej chuwech ri camic ri ruc'amom pe ri mac.

- SANTIAGO
- <
- 5
- >

*5:1 Lc. 6.24.

†5:2 Mt. 6.20.

‡5:3 Ro. 2.5.

§5:4 Lv. 19.13; Dt. 24.15; Jer. 22.13; Mal. 3.5.

*5:4 Job 34.28.

†5:5 Jer. 12.1-3.

‡5:7 Dt. 11.14.

§5:8 Fil. 4.5.

*5:9 Mt. 24.33.

†5:10 Mt. 5.12.

‡5:11 Job 1.21, 22.

§5:11 Ex. 34.6; Nm. 14.18; 1 Cr. 21.13; Job 42.10; Sal. 25.6, 7; Dn. 9.9; Lc. 6.36.

*5:12 Mt. 5.34.

†5:13 Ef. 5.19.

‡5:14 1 Ti. 5.17; 1 P. 5.1.

§5:14 Mr. 6.13.

*5:15 Is. 33.24; Mt. 9.2.

†5:16 Gn. 20.17; Nm. 11.2; Dt. 9.18.

‡5:17 1 R. 17.1.

§5:18 1 R. 18.42, 45.

*5:19 Mt. 18.15.

†5:20 Sal. 32.1; 51.9; Pr. 10.12.

© 2010 WBT