- EL APOCALIPSIS
- <
- 16
- >

16
Ri wuku' vasos ri c'o el royowal ri Dios chupan
1 Yac'ari' tek riyin ri Juan xinwac'axaj c'a chi c'o jun nimalaj ch'abel ri xch'o pe chila' pa rachoch ri Dios y xubij c'a chique ri wuku'* Ap. 15.1. ángeles: Quixbiyin jebe'itixa' c'a pa ruwi' ri ruwach'ulef ronojel ri royowal† Ap. 14.10. ri Dios ri yec'o el chupan ri wuku' vasos.
2 Y can yac'ari' tek xbe ri nabey‡ Ap. 8.7. ángel y xberutixa' ca pa ruwi' ri ruwach'ulef ri c'o el chupan ri vaso ri ruc'uan. Can yac'ari' tek ri winek ri quic'uan retal ri nabey chicop y can niquiya' chuka' ruk'ij ri ruwachbel ri nabey chicop ri', xe'el pe itzel tak ch'a'c§ Ex. 9.9; Dt. 28.27; 1 S. 5.6, 9. chiquij.
3 Queri' c'a chuka', ri ruca'n ángel xberutixa' c'a pa ruwi' ri mar ri c'o el chupan ri vaso. Y ri mar xchuwir, xuben achi'el ri ruquiq'uel jun caminek, y rumari' quinojel ri chicop ri yec'o chiri', xecom.* Ap. 8.9.
4 Y ri rox ángel xberutixa' c'a ca ri ruc'uan el chupan ri vaso pa quiwi' ri raken tak ya' y pa quiwi' ri ralaxbel (rutz'ucbel) tak ya'.† Ap. 8.10. Y ri ya' ri' xpotej chi quic'.‡ Ex. 7.17, 20. 5 Y riyin xinwac'axaj c'a chi ri ángel ri ya'on uchuk'a' chare riche (rixin) chi nitakanoj pa quiwi' ri ya', xch'o c'a y xubij: Ajaf Dios, riyit ri can yitc'o wi pe§ Ap. 1.4, 8; 4.8; 11.17. y can yitc'o wacami, riyit ri can yit choj* Sal. 97.2. y can yit lok'olaj wi, can pa ruchojmilal c'a yatajin yak'ato tzij, xcha'. 6 Ruma ri xecamisan quiche (quixin) ri lok'olaj tak awalc'ual y ri xecamisan quiche (quixin) ri profetas ri xek'alajsan ri ach'abel,† Mt. 23.34. riyit can xaya' rutojbalil chique. Y can utz wi c'a rubanic chique chi niquikum quic',‡ Is. 49.26. ruma can queri' ruc'amon chi naben chique.
7 Y yac'ari' tek riyin ri Juan xinwac'axaj chi c'o jun ri nich'o pe riq'ui ri altar, y nubij c'a: Can kitzij wi chi riyit Ajaf Dios, ri can c'o ronojel uchuk'a' pan ak'a' riche (rixin) chi yacowin naben ronojel, can nik'alajin wi c'a chi can kitzij y can choj§ Ap. 14.10; 19.2. wi yak'ato tzij.
8 Yac'ari' tek xpe ri rucaj* Ap. 8.12. ángel xutix ri c'o el chupan ri vaso pa ruwi' ri k'ij. Y ri k'ij can xjach wi uchuk'a' pa ruk'a' chi queruporoj ri winek riq'ui ri ruk'ak'al. 9 Y can que wi c'a ri' xc'ulwachitej, ri k'ij can xeruporoj ri winek, y ma riq'ui wi ri' ri winek can ma xubij ta juba' ri cánima chi xtzolin ta pe quic'u'x riq'ui ri Dios riche (rixin) chi xquiya' ta ruk'ij ruc'ojlen. Pa ruq'uexel chi que ta ri' xquiben, xa xquiyok'† 2 Cr. 28.22; Is. 8.21; Jer. 5.3; Dn. 5.22. ri rubi' ri Dios, Dios ri takayon pe ri ruc'ayewal.
10 Ri ro' ángel xberutixa' c'a ca ri ruc'uan chupan ri vaso pa ruwi' ri ruch'acat ri nabey chicop y xka c'a jun nimalaj k'eku'm‡ Ex. 10.21. pa quiwi' quinojel ri yec'o chuxe' rutzij. Y ruma c'a ri ruc'ayewal ri yetajin chuk'axaxic ri winek ri', rumari' can niquicach'ach'ej ri cak'. 11 Pero ma riq'ui wi ri' ri winek xa can ma xtzolin ta pe quic'u'x riq'ui ri Dios riche (rixin) chi xquiya' ta ca rubanic ri etzelal. Xa pa ruq'uexel chi que ta ri' xquiben, xa xquiyok' ri Dios ri c'o chila' chicaj, ruma ri k'axomal y ri itzel ch'a'c ri c'o chiquij.§ Ap. 16.2.
12 Ri ruwakak ángel xberutixa' c'a ca ri ruc'uan el chupan ri vaso pa ruwi' ri nimalaj raken ya' ri Eufrates* Ap. 9.14. rubi'. Y ri raken ya' ri' xchaki'j† Jer. 50.38; 51.36. ka riche (rixin) chi xchojmitej jun bey ri xquek'ax wi ri aj k'atbel tak tzij ri ye petenak pa relebel k'ij.‡ Is. 41.2, 25.
13 Yac'ari' tek riyin xintz'et chi ri dragón,§ Ap. 12.3. y ri nabey chicop y ri achi ri nubij chi nuk'alajsaj ri ruch'abel ri Dios y xa ma kitzij ta chi profeta,* 1 Jn. 4.1. xe'el c'a pe jojun ri achi'el xpek (ranas) pa tak quichi'. Y ri oxi' achi'el xpek (ranas) ri', xa ye oxi' c'a itzel tak espíritu. 14 Ri oxi' itzel tak espíritu ri', riq'ui c'a ri itzel winek ye petenak wi† Stg. 3.15. y can yequibanala' c'a milagros.‡ 2 Ts. 2.9; 1 Ti. 4.1. Y yebe c'a quiq'ui quinojel ri aj k'atbel tak tzij riche (rixin) ri ruwach'ulef. Yequimol apo riche (rixin) ri k'ij tek xtiquiben ch'a'oj§ Ap. 20.8. riq'ui ri Dios, Dios ri can c'o wi ronojel uchuk'a' pa ruk'a' riche (rixin) chi nicowin nuben ronojel. 15-16 Y can xequimol c'a quinojel ri aj k'atbel tak tzij riche (rixin) ri ruwach'ulef. Xequimol c'a pa jun lugar ri Armagedón nibix chare pa ch'abel hebreo. Yac'ari' tek xch'o pe ri Jesucristo, y xubij: Tiwac'axaj c'a. Riyin tek xquipe xtinben achi'el nuben jun alek'om,* Mt. 24.43; 2 P. 3.10. ma xtinya' ta na rutzijol.† 1 Ts. 5.2. Y can jabel ruwaquik'ij ri can quichajin ri quic'aslen y ye ch'ajch'oj, ri can quicusan ri quitziak riche (rixin) chi ma xtiquiya' (xtiquitzek) ta quiq'uix chiquiwech ri winek.
17 Y can yac'ari' tek ri ruwuk ángel xuquiraj pa cak'ik' ri ruc'uan chupan ri vaso, y xinwac'axaj c'a chi c'o nich'o pe pa rachoch ri Dios chila' chicaj ri acuchi (achique) c'o ri lok'olaj ruch'acat ri Dios. Y can riq'ui c'a ruchuk'a' nubij pe: Ya xc'achoj‡ Ap. 21.6. c'a la'.
18 Y xu (xe wi) xubij ri ch'abel ri', can yac'ari' tek xepe c'a coklajay, coyopa' y nic'aj chic ch'abel. Y xuben c'a jun nimalaj silonel ri majun bey banatajnek§ Dn. 12.1. ta janipe' ri yec'o wi pe winek chuwech ri ruwach'ulef. 19 Y ri nimalaj tinamit pan oxi' c'a xel wi ruma ri nimalaj silonel ri'. Y ri nic'aj chic nima'k tak tinamit ri yec'o chuwech ri ruwach'ulef, can xetzak wi c'a chuka' pan ulef. Ri Dios can xnatej wi c'a chare ri nimalaj tinamit Babilonia,* Ap. 14.8. riche (rixin) chi can nuya' rutojbalil chique ri winek aj chiri'. Rumari' ri Dios xuben chique chi niquitij† Is. 51.17; Jer. 25.15, 16. pokon ruma ri royowal Riya'. 20 Y ruma chuka' ri nimalaj silonel ri xuben, ri ruwach'ulef ri yec'o pa tak ya' xebe chuxe' ya'. Y ri juyu' ma xetz'etetej ta chic.‡ Ap. 6.14. 21 Chuka' chupan ri tiempo ri' xka c'a pe sakboch ri chila' chicaj. Y jojun c'a sakboch§ Ap. 11.19. achi'el jojun quintal calal. Y ruma c'a ri jun nimalaj sakboch ri', ri winek sibilaj c'a niquiyok' ri Dios; ruma ri ruc'ayewal ri xuya' ri Dios pa quiwi' ri winek ri', can jun nimalaj ruc'ayewal.

- EL APOCALIPSIS
- <
- 16
- >

*16:1 Ap. 15.1.

†16:1 Ap. 14.10.

‡16:2 Ap. 8.7.

§16:2 Ex. 9.9; Dt. 28.27; 1 S. 5.6, 9.

*16:3 Ap. 8.9.

†16:4 Ap. 8.10.

‡16:4 Ex. 7.17, 20.

§16:5 Ap. 1.4, 8; 4.8; 11.17.

*16:5 Sal. 97.2.

†16:6 Mt. 23.34.

‡16:6 Is. 49.26.

§16:7 Ap. 14.10; 19.2.

*16:8 Ap. 8.12.

†16:9 2 Cr. 28.22; Is. 8.21; Jer. 5.3; Dn. 5.22.

‡16:10 Ex. 10.21.

§16:11 Ap. 16.2.

*16:12 Ap. 9.14.

†16:12 Jer. 50.38; 51.36.

‡16:12 Is. 41.2, 25.

§16:13 Ap. 12.3.

*16:13 1 Jn. 4.1.

†16:14 Stg. 3.15.

‡16:14 2 Ts. 2.9; 1 Ti. 4.1.

§16:14 Ap. 20.8.

*16:15-16 Mt. 24.43; 2 P. 3.10.

†16:15-16 1 Ts. 5.2.

‡16:17 Ap. 21.6.

§16:18 Dn. 12.1.

*16:19 Ap. 14.8.

†16:19 Is. 51.17; Jer. 25.15, 16.

‡16:20 Ap. 6.14.

§16:21 Ap. 11.19.

© 2010 WBT