- EL APOCALIPSIS
- <
- 15
- >

15
Ri ángeles ri xqueya'o ri wuku' ruq'uisbel tak ruc'ayewal pa ruwi' re ruwach'ulef
1 Y c'ac'ari' riyin ri Juan can xintz'et c'a chi c'o chic jun nimalaj retal ri xbanatej chila' chicaj, ri majun bey tz'eton ta. Yec'o c'a wuku' ángeles ri xek'alajin y ri wuku' c'a ángeles ri' chiquijujunal jachon pa quik'a' jojun chique ri wuku' ruq'uisbel tak ruc'ayewal.* Ap. 14.10; 16.1; 12.9. Y riq'ui ri wuku' ruc'ayewal ri', xtz'aket ri royowal ri Dios ri nuya' pa quiwi' ri winek.
2 Y riyin xintz'et c'a chuka' chi c'o jun achi'el mar ri achi'el vidrio nitzu'un,† Ap. 4.6. xolon c'a riq'ui k'ak'. Y yec'o c'a ri ye pa'el pa ruwi'. Quinojel ri' yec'a ri ma xeka ta pa ruk'a' ri nabey chicop‡ Ap. 13.15. y ri ma xquiya' ta ruk'ij ri ruwachbel, ni ma xcajo' ta chi xya'ox (xya') quetal chi ye riche (rixin) ri chicop ri' ni ma xcajo' ta chuka' ri número riche (rixin) ri rubi'. Quinojel ri' ye pa'el c'a pa ruwi' ri mar ri', y ye quic'ualon arpa ri ye riche (rixin) ri Dios. 3 Y niquibixaj c'a ri rubix ri Moisés ri rusamajel ri Dios y ri rubix ri Jesucristo ri achi'el Alaj Carne'l. Y ri bix quec'are' ri niquibij: Ajaf Dios, riyit ri can c'o ronojel uchuk'a' pan ak'a', y can ya c'a ri nima'k tak samaj ri yacowin nabanala',§ Ex. 15.1. can kitzij y choj ri abey,* Dt. 32.4; Os. 14.9. y yit c'a riyit ri Rey quiche (quixin) quinojel ri lok'olaj tak awalc'ual. 4 ¿Achique ta c'a jun ri man ta xtuxibij ri' chawech?† Ex. 15.14. ¿Y achique ta c'a jun ri man ta xtuya' ak'ij, riyit Ajaf? Ruma xaxu (xaxe) wi c'a riyit ri can yit lok'olaj wi. Y rumari' ronojel ri ruwach'ulef xquepe chuya'ic ak'ij, ruma xk'alajin yan chi can choj wi ri k'atoj tzij xaben. Queri' niquibij ri bix ri'.
5 Y tek riyin ri Juan ye ntz'eton chic ka ronojel ri', xintz'et chi xjakatej‡ Ap. 11.19. ri lok'olaj lugar ri kas kitzij chi rachoch ri Dios§ Nm. 1.50. ri c'o chila' chicaj, ri acuchi (achique) yaquel wi ri nik'alajsan ri rutrato ri Dios ri xuben quiq'ui ri winek. 6 Y chiri' xebe'el wi pe ri wuku' ángeles ri jachon jojun ruc'ayewal pa quik'a'. Y ri quitziak ri ye quicusalon, ya c'a ri tziek ri nibix lino* Ex. 28.6; Ez. 44.17. chare, jun tziek ri sek sek y can nitz'itz'an c'a chuka'. Y ri chuwaquic'u'x k'axnek c'a chuka' ximibel ri banon riq'ui k'anapuek. 7 Y can yac'ari' tek jun chique ri ye caji' ri sibilaj q'uiy runak' tak quiwech† Ap. 4.6. c'o, xuyala' c'a el jojun vaso pa quik'a' chiquijujunal ri wuku' ángeles, vasos ri ye banon riq'ui k'anapuek, y ye nojnek riq'ui ronojel ri royowal ri Dios, Dios ri can q'ues riche (rixin) xtibe k'ij xtibe sek. 8 Ri rachoch c'a ri Dios ri c'o chicaj xnoj‡ Ex. 40.34; 1 R. 8.10; 2 Cr. 5.14. c'a riq'ui jun achi'el sib§ Is. 6.4. ruma ri ruk'ij ruc'ojlen y ri ruchuk'a'* 2 Ts. 1.9. ri Dios. Y can majun c'a ri nicowin ta ntoc apo ri chiri'. Xa can c'a ya tek yatajnek chic ca ri wuku' ruc'ayewal cuma ri ángeles; c'ac'ari' tek utz chic niban apo oquen.

- EL APOCALIPSIS
- <
- 15
- >

*15:1 Ap. 14.10; 16.1; 12.9.

†15:2 Ap. 4.6.

‡15:2 Ap. 13.15.

§15:3 Ex. 15.1.

*15:3 Dt. 32.4; Os. 14.9.

†15:4 Ex. 15.14.

‡15:5 Ap. 11.19.

§15:5 Nm. 1.50.

*15:6 Ex. 28.6; Ez. 44.17.

†15:7 Ap. 4.6.

‡15:8 Ex. 40.34; 1 R. 8.10; 2 Cr. 5.14.

§15:8 Is. 6.4.

*15:8 2 Ts. 1.9.

© 2010 WBT