- 1 TESALONICENSES
- <
- 5
- >

5
1 Kach'alal, ma nic'atzin ta ntz'ibaj chiwe ri achique tiempo y achique k'ij tek xtipe ri Jesucristo. 2 Ruma riyix jabel iwetaman chi majun etamayon ta achique k'ij tek xtipe chic ri Ajaf.* Mt. 25.13. Xa c'a tek xtina', ya xoka. Ruma Riya' tek xtipe chic, xtuben achi'el nuben jun alek'om† Ap. 3.3; 16.15, 16. tek nuben alek' chak'a'. 3 Y yac'a tek ri nic'aj chic winek xtiquibij chi wacami sibilaj jabel kabanon, ruma majun ch'a'oj, can utz yojc'o ka, xquecha'; xa yac'ari' tek xtoka ri ruc'ayewal pa quiwi'. Xa xtiquic'ulwachij achi'el ri nuc'ulwachij jun ixok ri petenak alanic chrij. Xa c'a tek xtuna', ya xpe ri k'axomal chare y can man xtuto' ta ri' chuwech. Y quec'ari' ri xtiquic'ulwachij ri winek ri', ma xtiquito' ta qui' chuwech ri ruc'ayewal. 4 Yac'a riyix kach'alal, ma yixc'o ta chic pa k'eku'm.‡ Ro. 13.12, 13. Y rumari', tek xtoka ri Jesucristo, chiwe riyix, ma xtoka ta achi'el noka jun alek'om, ruma can iwoyoben chic ri k'ij tek xtipe. 5 Ruma konojel ri kaniman chic ri Jesucristo, ma yoj riche (rixin) ta chic ri k'eku'm, yoj riche (rixin) chic ri sakil.§ Ef. 5.8. 6 Rumac'ari' ma tikaben ta achi'el niquiben ri nic'aj chic winek ri ma yec'o ta pa sakil. Ruma riye' ma niquich'ob ta jabel ri achique yequibanala'.* 1 P. 5.8. Xa achi'el ye warnek. Yac'a riyoj kojc'ase' c'a jabel y tikach'obo' jabel ri yekabanala'. 7 Ruma ri waran riche (rixin) chak'a', y chuka' ri yek'aber riche (rixin) chak'a' yek'aber.† Ro. 13.13. 8 Yac'a riyoj ri yoj riche (rixin) ri sakil ruma kaniman chic ri Jesucristo, tikach'obo' c'a jabel ri achique yekabanala'. Can tikacukuba' kac'u'x riq'ui ri Jesucristo, y quekajo' quinojel. Ruma queri' rubanic riche (rixin) chi nikato' ki' chuwech ri kac'ulel. Achi'el nuben jun soldado, nucusaj jun ch'ich' chuwaruc'u'x riche (rixin) chi nuto' ri' chuwech ri ruc'ulel. Quec'ari' tikabana' riyoj achi'el nuben ri soldado, nucusaj jun ch'ich' pa rujolon (ruwi') riche (rixin) chi nicolotej chuwech ri ruc'ulel.‡ Ef. 6.17. Can tikacukuba' c'a apo kac'u'x chi xojcolotej yan. 9 Ruma ri Dios ma xojrucha' ta riche (rixin) chi yojrutek pa ruc'ayewal,§ Ro. 9.22. ma que ta ri'. Riya' xojrucha' riche (rixin) chi nikil ri colotajic ruma nikanimaj ri Kajaf Jesucristo. 10 Y riyix iwetaman chi ri Jesucristo xcom kuma riyoj riche (rixin) chi xuya' kac'aslen. Riche (rixin) chi queri' wi c'a yoj q'ues na wawe' chuwech re ruwach'ulef, o yoj caminek chic el, c'o kac'aslen riq'ui Riya'. 11 Rumac'ari' ticukubala' ic'u'x chi'iwachibil iwi'. Y chuka' titola' iwi' riche (rixin) chi yixq'uiy chupan ri ic'aslen riq'ui ri Dios, can achi'el ri ibanon pe.
Ri Pablo yerupixabaj ri kach'alal aj Tesalónica
12 Kach'alal, nikac'utuj jun utzil chiwe chi tiyala' quik'ij ri can niquitij quik'ij yesamej chicojol pa rusamaj ri Dios, ruma yec'a riye' ri ye uc'uayon iwuche (iwixin) pa rubi' ri Ajaf y yixquipixabala' chuka'. 13 Rumac'ari' tiyala' quik'ij y can sibilaj que'iwajo' ruma ri samaj ri niquiben. Y chuka' jabel tic'uaj iwi' y c'o ta uxlanibel c'u'x chicojol.* Stg. 3.18.
14 Chuka' kach'alal, nikabij chiwe chi que'ipixabaj ri kach'alal ri ye k'ora'. Tibij chique chi quesamej. Y ri kach'alal ri xa ca'i' quic'u'x quibanon, ticukubala' quic'u'x. Y ri ma jane c'o ta quichuk'a' jabel chupan ri quic'aslen riq'ui ri Jesucristo,† Ro. 15.1. ma que'iya' ta ca. Xa can que'itola'. Y chuka' que'icoch'ola' quinojel.‡ 1 Co. 13.4; Ga. 5.22.
15 Y wi c'o ri xquebano pokon chiwe, ma tiya' ta c'a ruq'uexel chique.§ Lv. 19.18; Pr. 20.22. Xa titija' ik'ij chi niben ri utz chique quinojel ri winek, chiwe ka riyix chi'iwachibil iwi' ri iniman chic ri Jesucristo,* Ga. 6.10. y chique chuka' ri winek ri ma quiniman ta.
16 Ronojel k'ij tiquicot ri iwánima.† Ro. 12.12; Fil. 3.1. 17 Ma quixtane' ta chi niben orar.‡ Lc. 18.1. 18 Can timatioxij ronojel chare ri Dios.§ Ef. 5.20; Col. 4.2. Timatioxij tek utz yixc'o, y timatioxij chuka' tek yixc'o pa jun ruc'ayewal. Ruma queri' nrajo' ri Dios chi niben riyix ri xa jun chic ibanon riq'ui ri Cristo Jesús.
19 Ma tik'et ta chi nisamej ri Lok'olaj Espíritu.* Ef. 4.30. 20 Ma tiwetzelaj ta ri nubij jun kach'alal chi xk'alajsex chare ruma ri Dios.† 1 Co. 14.1. 21 Xa tiwac'axaj na jabel ri nubij, riche (rixin) chi queri' riyix niwetamaj wi kitzij o ma kitzij ta ri nubij.‡ 1 Jn. 4.1. Y ya ri kas kitzij tiyaca' ka pan iwánima. 22 Tiya' ca rubanic ronojel ruwech etzelal.
23 Can ya c'a ri Dios ri niya'o ri uxlanibel c'u'x ri xtibano ta chiwe chi ronojel k'ij nic'uaj jun c'aslen ch'ajch'oj. Chuka' nwajo' chi ri Dios xtuchajij ta ri iwespíritu, ri iwánima y ri ich'acul, riche (rixin) chi queri' majun itzel nilitej pan ic'aslen tek xtipe chic jun bey ri Kajaf Jesucristo.§ 1 Co. 1.8. 24 Y ri Dios ri xojsiq'uin (xojoyon), can kitzij wi nitzijon, y Riya' can xtuben wi kiq'ui achi'el ri nubij.
Ri ruq'uisbel tak ch'abel chare re wuj re'
25 Kach'alal, tibana' orar pa kawi'.* 2 Ts. 3.1.
26 Y tiya' rutzil quiwech quinojel ri kach'alal riq'ui jun lok'olaj tz'uban (tz'uman) chi'ij.† Ro. 16.16.
27 Y pa rubi' ri Ajaf nbij c'a chiwe, chi tisiq'uij re wuj re' chiquiwech quinojel ri lok'olaj tak kach'alal.
28 Y ri rutzil ri Kajaf Jesucristo xtic'oje' ta c'a iwuq'ui chi'iwonojel. Amén.

- 1 TESALONICENSES
- <
- 5
- >

*5:2 Mt. 25.13.

†5:2 Ap. 3.3; 16.15, 16.

‡5:4 Ro. 13.12, 13.

§5:5 Ef. 5.8.

*5:6 1 P. 5.8.

†5:7 Ro. 13.13.

‡5:8 Ef. 6.17.

§5:9 Ro. 9.22.

*5:13 Stg. 3.18.

†5:14 Ro. 15.1.

‡5:14 1 Co. 13.4; Ga. 5.22.

§5:15 Lv. 19.18; Pr. 20.22.

*5:15 Ga. 6.10.

†5:16 Ro. 12.12; Fil. 3.1.

‡5:17 Lc. 18.1.

§5:18 Ef. 5.20; Col. 4.2.

*5:19 Ef. 4.30.

†5:20 1 Co. 14.1.

‡5:21 1 Jn. 4.1.

§5:23 1 Co. 1.8.

*5:25 2 Ts. 3.1.

†5:26 Ro. 16.16.

© 2010 WBT