- EL APOCALIPSIS
- <
- 10
- >

10
Ri ángel ri uc'uayon jun ti alaj libro
1 Y yac'ari' tek riyin xintz'et chic c'a jun ángel, ri can c'o ruchuk'a' y ruchapon c'a pe rukajen chicaj tek xintz'et. C'o pa jun sutz', y c'o jun xcok'a'* Ez. 1.28. pa ruwi'. Xintz'et c'a chuka' chi ri rupalej ri ángel ri' can achi'el c'a nitzu'un ri k'ij.† Mt. 17.2. Y ri raken achi'el ruxak tak k'ak'.‡ Ap. 1.15, 16. 2 Y c'o jun ti libro jakel ruc'uan pa ruk'a'. C'ac'ari' ri raken ri c'o pa rajquik'a' xuya' pa ruwi' ri mar, y ri raken ri c'o pa rajxocon xuya' pa ruwi' ri ruwach'ulef. 3 Ri ángel§ Ap. 15.1, 7. c'a ri', can nurek ruchi' tek nich'o, can achi'el tek nurek ruchi' jun coj. Y tek ch'onak chic ka, yec'o c'a wuku' achi'el coklajay* Ap. 8.5; 14.2. ri xebech'o pe. 4 Y tek ye ch'onak chic c'a pe ri wuku' achi'el coklajay ri', can yac'ari' tek riyin ya xa nchop ka rutz'ibaxic ri xquibij. Pero c'o c'a jun ch'abel ri xinwac'axaj ri petenak chila' chicaj, y xubij c'a pe chuwe: Xaxu (xaxe wi) awuq'ui riyit† Dt. 29.29; Is. 8.16; 29.11; Dn. 8.26; 12.4. tic'oje' wi ka ri ch'abel ri xquibij ri wuku' achi'el coklajay, y man c'a tatz'ibaj ta.
5 Y ri ángel ri ruya'on jun raken pa ruwi' ri mar y jun raken pa ruwi' ri ruwach'ulef, xintz'et c'a chi xuyec‡ Dn. 12.7. ri ruk'a' chicaj, 6 y xubij c'a: Riyin nben jurar chuwech ri can c'o wi petenak k'ij, petenak sek y c'o riche (rixin) xtibe k'ij xtibe sek,§ Jer. 10.10; Dn. 12.7; Ap. 1.18; 4.9. ri xbano ri caj y ri yec'o chuwech, ri xbano ri ruwach'ulef y ri yec'o chuwech, ri xbano ri mar y ri yec'o chupan; can chuwech c'a Riya' nben wi jurar chi ma xtik'ax ta chic más tiempo. 7 Ruma can ya tek xtuxupuj ri rutrompeta ri ruwuk* Ap. 11.15. ángel, can yac'ari' tek xtibanatej ri ewatel pe ruma ri Dios. Can xtibanatej achi'el ri xubij ca chique ri ye rusamajel ri xek'alajsan ri ruch'abel ojer ca, ri nibix profetas chique, xcha'.
8 Y ri ch'abel ri petenak chila' chicaj ri xinwac'axaj yan ka, xch'o chic c'a pe chuwe jun bey y xubij: Cabiyin y jac'ama' pe la jun ti libro jakel ri ruc'uan pa ruk'a' la jun ángel la ruya'on jun raken pa ruwi' ri mar, y la jun chic ruya'on pa ruwi' la ruwach'ulef, xcha' chuwe.
9 Can xibe wi c'a apo riq'ui ri ángel, y xinc'utuj ri ti alaj libro chare. Y ri ángel xubij c'a chuwe: Tachapa' c'a re wuj re' y tatija'.† Ez. 2.8; 3.1. Y ri pan achi' xtana' chi achi'el ruqui'il ri cab‡ Sal. 19.10; 104.34; Jer. 15.16. xtuben. Yac'a ri apan q'uey q'uey xtuben, xcha' chuwe.
10 Y riyin can xbenc'ama' c'a pe ri ti libro pa ruk'a' ri ángel, y xintij ka. Y xinna' na wi chi ri pa nuchi' can achi'el ruqui'il ri cab§ Ez. 3.3. xuben, pero ri nupan can q'uey q'uey na wi xuben. 11 Y ri ángel ri' xubij c'a chuwe: C'o c'a chi nak'alajsaj jun bey chic ri nubij ri Dios chawe chiquij ye q'uiy tinamit, chiquij cocoj y nima'k tak tinamit ri yec'o chuwech re ruwach'ulef, chiquij ri aj k'atbel tak tzij, y chiquij ri winek ri ma junan ta quich'abel, xinuche'ex.

- EL APOCALIPSIS
- <
- 10
- >

*10:1 Ez. 1.28.

†10:1 Mt. 17.2.

‡10:1 Ap. 1.15, 16.

§10:3 Ap. 15.1, 7.

*10:3 Ap. 8.5; 14.2.

†10:4 Dt. 29.29; Is. 8.16; 29.11; Dn. 8.26; 12.4.

‡10:5 Dn. 12.7.

§10:6 Jer. 10.10; Dn. 12.7; Ap. 1.18; 4.9.

*10:7 Ap. 11.15.

†10:9 Ez. 2.8; 3.1.

‡10:9 Sal. 19.10; 104.34; Jer. 15.16.

§10:10 Ez. 3.3.

© 2010 WBT