- EL APOCALIPSIS
- <
- 12
- >

12
Ri ixok y ri itzel chicop ri nibix dragón chare
1 Y c'o c'a jun retal ri xbanatej chuwech ri caj. Xk'alajin c'a pe jun ixok ri can achi'el k'ij nitzu'un ri rutziak y ya ri ic' ri oconek rupalbel.* Is. 60.19. C'o c'a jun corona rucusan, y ri corona ri' ye ruc'uan c'a cablajuj ch'umila'. 2 Y ri ixok ri' can nik'alajin chi nralaj yan jun ac'al.† Is. 66.7. Can ruchapon chic c'a jiloj. Can sibilaj c'a k'axomal ri nuk'axaj. 3 Y c'o chic c'a jun retal xbanatej chuwech ri caj. Xk'alajin c'a pe jun itzel chicop quek rij ri nibix dragón chare, jun nimalaj chicop ri majun bey tz'eton ta, ruma c'o wuku' rujolon (ruwi'), lajuj ruc'a' y chi wuku'‡ Ap. 17.3. rujolon (ruwi') c'o jojun corona. 4 Y ri itzel dragón ri', riq'ui ri rujey§ Ap. 9.10. xerumes pe xa juba' ma pa nic'aj chique ri ch'umila'* Dn. 8.10. ri yec'o chicaj, y xeruq'uek c'a pa ruwi' ri ruwach'ulef. C'ac'ari' xbec'oje' apo chuwech ri ixok† Ap. 17.18. ri nic'oje' yan ral, ruchajin apo ajan (jampe') xtic'oje' ri ac'al, riche (rixin) chi queri' nutij.‡ 1 P. 5.8. 5 Ri ixok ri' can xralaj wi jun ti c'ajol (ala'), y ri ti ac'al ri' xmaj el chuwech, y xuc'uex chare ri Dios ri tz'uyul pa lok'olaj ruch'acat. Y ya ri ti ac'al ri' ri xtik'ato tzij§ Sal. 2.9; Ap. 2.27; 19.15. riq'ui jun vara ri can ch'ich' pa quiwi' ri tinamit ri yec'o chuwech ri ruwach'ulef. 6 Y ri ixok ri xc'oje' ral, xanmej c'a, y xbe c'a pa jun desierto, ruma can ya lugar ri' ri chojmirisan ruma ri Dios riche (rixin) chi chiri' nilix wi oxi' juna' riq'ui nic'aj.* Ap. 11.3.
7 Y ri chila' chicaj xbanatej c'a jun nimalaj ch'a'oj. Ri arcángel Miguel† Dn. 10.13; 12.1. ye rachibilan ri ru'ángeles, xquiben ch'a'oj riq'ui ri itzel dragón y quiq'ui ri ye itzel tak ru'ángeles. 8 Pero ri itzel dragón y ri ye itzel tak ru'ángeles ma xech'acon ta, y ma xya'ox (xya') ta k'ij chique chi xec'oje'‡ Lc. 10.18; 2 P. 2.4. chila' chicaj. 9 Can xc'ak c'a pe§ Lc. 10.18; Jn. 12.31. ri itzel dragón ri quek rij ye rachibilan ri itzel tak ru'ángeles c'a pa ruwi' ri ruwach'ulef. Xc'ak pe ri dragón ri nibix chuka' itzel winek y Satanás chare. Ya c'a riya' ri xoc jun cumatz* Gn. 3.1. ojer ca, y ya riya' ri nik'olo quiche (quixin) ri winek chuwech ronojel re ruwach'ulef.
10 Y yac'ari' tek riyin ri Juan xinwac'axaj c'a jun ch'abel chila' chicaj y riq'ui ruchuk'a' nubij c'a: Wacami xoka yan ri colotajic,† Ap. 19.1. ri uchuk'a' y ri rajawaren ri Dios. Y queri' chuka' xoka yan ri k'ij chi nik'alajin ri ruk'atbel tzij ri Jesucristo ri cha'on pe ruma ri Dios.‡ Ap. 11.15. Ruma ri notzujun (nosujun)§ Job 1.9; 2.5; Zac. 3.1. chiquij ri kach'alal chuwech ri Dios chi pak'ij chi chak'a', xc'ak yan el. 11 Y ri kach'alal ri' xech'acon* Ro. 8.37; 16.20. c'a chrij ri itzel winek, ruma chi ri ruquiq'uel ri Jesucristo ri achi'el Alaj Carne'l, ye ruch'ajon chic chare ri quimac, y ruma chuka' chi ri ch'abel ri niquibij riye' can nuk'alajsaj chi quiniman ri Jesucristo. Y ma xquipokonaj ta chi xe'apon c'a pa camic ruma ri rubi' ri Ajaf. 12 Rumari' riyix ri yixc'o chila' chicaj, tiquicot c'a ri iwánima. Yac'a riyix ri yixc'o chuwech ri ruwach'ulef† Ap. 8.13. y riyix ri yix benak pa ruwi' tak ya', juyi' oc iwech. Ruma ri itzel winek xxule' ka iwuq'ui, y yacatajnek royowal ruma retaman chi xa ma q'uiy ta chic k'ij ri ya'on chare.
13 Ri itzel dragón xc'ak c'a pe, y tek xuna' chi chuwech chic re ruwach'ulef c'o wi, yari' tek xuchop c'a rokotaxic ri ixok ri xc'oje' ri ti ral.‡ Ap. 12.5. 14 Y rumari' ri Dios xuya' juc'ulaj ruxic' ri ixok ri' y can achi'el quixic' ri xic ri sibilaj ye nima'k, riche (rixin) chi queri' nicowin nixic'an y nanmej el chuwech ri itzel cumatz y napon c'a pa desierto,§ Ap. 17.3. ri lugar ri chojmirisan chic ruma ri Dios riche (rixin) chi chiri' nilix wi ri ixok ri' oxi' juna' riq'ui nic'aj.* Dn. 7.25. 15 Y ri itzel cumatz ri' xel c'a achi'el jun raken ya'† Sal. 18.4; Is. 59.19. pa ruchi' y xuchubaj chrij ri ixok, riche (rixin) chi nukirirej el. 16 Pero can ya c'a ri ruwach'ulef ri xto'o riche (rixin) ri ixok riche (rixin) chi majun xuc'ulwachij chupan ri achi'el raken ya' ri xuq'uek ri dragón, ruma ri ulef xjakatej y xubik' chanin ri ya' ri'. 17-18 Y ruma c'a chi ri dragón ri' ma xcowin ta chrij ri ixok, sibilaj c'a xyacatej royowal. Rumari' xbe, y xberuchapa' ch'a'oj quiq'ui ri nic'aj chic ral ca ri ixok. Ruma ri nic'aj chic ral ri ixok can niquinimaj wi ri nubij ri rupixa' ri Dios y chuka' can niquik'alajsaj ri rubin ca ri Jesucristo.‡ Gn. 3.15; Ap. 1.2, 9.

- EL APOCALIPSIS
- <
- 12
- >

*12:1 Is. 60.19.

†12:2 Is. 66.7.

‡12:3 Ap. 17.3.

§12:4 Ap. 9.10.

*12:4 Dn. 8.10.

†12:4 Ap. 17.18.

‡12:4 1 P. 5.8.

§12:5 Sal. 2.9; Ap. 2.27; 19.15.

*12:6 Ap. 11.3.

†12:7 Dn. 10.13; 12.1.

‡12:8 Lc. 10.18; 2 P. 2.4.

§12:9 Lc. 10.18; Jn. 12.31.

*12:9 Gn. 3.1.

†12:10 Ap. 19.1.

‡12:10 Ap. 11.15.

§12:10 Job 1.9; 2.5; Zac. 3.1.

*12:11 Ro. 8.37; 16.20.

†12:12 Ap. 8.13.

‡12:13 Ap. 12.5.

§12:14 Ap. 17.3.

*12:14 Dn. 7.25.

†12:15 Sal. 18.4; Is. 59.19.

‡12:17-18 Gn. 3.15; Ap. 1.2, 9.

© 2010 WBT