- EL APOCALIPSIS
- <
- 4
- >

4
Ri Dios niya'ox (nya') c'a ruk'ij ruc'ojlen chila' chicaj
1 Tek bitajnek chic ronojel ri', yac'ari' tek riyin ri Juan xintz'et c'a chic chi ri chicaj jakel jun puerta, y xinwac'axaj c'a jun ch'abel. Yari' ri nabey ch'abel ri xinwac'axaj, y ri ch'abel ri' can achi'el c'a ri nik'ajan jun trompeta.* Ap. 1.10. Y xubij c'a pe chuwe: Cajote' pe wawe', y riyin xtinc'ut c'a chawech ri xquebanatej ri xtibe apo.† Ap. 1.1, 19. 2 Y can yac'ari' tek xinna' chi ya ri Lok'olaj Espíritu‡ Ez. 3.12; Ap. 1.10; 17.3; 21.10. ri uc'uayon wuche (wixin). Xintz'et c'a chi ri chicaj c'o jun lok'olaj ch'aquet§ Is. 6.1; Jer. 17.12; Ez. 10.1; Dn. 7.9. y pa ruwi' ri ch'aquet ri' c'o c'a Jun ri tz'uyul. 3 Y ri tz'uyul pa ruwi' ri lok'olaj ch'aquet ri', can achi'el c'a nitzu'un ri abej ri nibix jaspe y cornalina chique, can sibilaj c'a nitz'itz'an. Ri lok'olaj ch'aquet ri' sutin c'a pe rij ruma jun xcok'a'.* Ez. 1.28. Y ri xcok'a' ri' rex c'a nitzu'un, achi'el ri abej ri nibix esmeralda chare. 4 Y ri tz'uyul pa lok'olaj ch'aquet sutin c'a rij riq'ui juwinek caji' chic ch'aquet.† Ap. 11.16. Y yec'o chuka' juwinek caji'‡ Ap. 5.6, 8, 14. rijita'k tak achi'a' ri can c'o quik'ij y jojun ye tz'uyul pa quiwi' ri ch'aquet ri', ye quicusalon c'a sakilaj tak tziek§ Ap. 3.4. y ye quicusalon chuka' coronas ri ye banon riq'ui k'anapuek. 5 Yac'a ri pa nic'aj acuchi (achique) c'o ri Jun ri tz'uyul pa lok'olaj ch'aquet, yebe'el c'a pe coyopa',* Ez. 1.13. coklajay y ch'abel. Y chuwech apo yec'at c'a wuku' lámpara.† Ex. 37.23; 2 Cr. 4.20; Zac. 4.2. Y ri k'ak' ri', yeri' ri wuku' espíritu riche (rixin) ri Dios.
6 Ri chiri' chuwech apo ri lok'olaj ch'aquet, c'o c'a jun achi'el mar‡ 1 R. 7.23; Ap. 15.2. ri can achi'el vidrio nitzu'un y can junan riq'ui ri cristal. Pa nic'aj c'o ri lok'olaj ch'aquet, y sutin apo rij cuma ye caji'§ Ez. 1.5. ri can q'uiy runak' tak quiwech c'o. Can nojnek c'a quij riq'ui ri runak' tak quiwech. 7 Ri nabey c'a chique ri ye caji' ri' can achi'el c'a rubanic jun coj. Ri ruca'n achi'el c'a jun alaj wáquix. Ri rox achi'el c'a rupalej jun winek. Y yac'a ri rucaj, can achi'el c'a jun xic ri ruric'on ruxic' benak chicaj.* Ez. 10.4. 8 Y ri caji' ri', c'o waktek quixic'† Is. 6.2. chiquijujunal, y can nojnek wi c'a ri quij y ri ruxe' tak quixic' riq'ui ri runak' tak quiwech. Y chi pak'ij chi chak'a' niquiya' ruk'ij ri Dios, y niquibij: Lok'olaj, lok'olaj, lok'olaj wi ri Ajaf. Dios ri can c'o uchuk'a' pa ruk'a' riche (rixin) chi nicowin nuben ronojel. Riya' can c'o wi pe ri pa rutiquiribel, c'o re wacami, y xtic'oje' chuka' re xtibe k'ij xtibe sek, yecha' c'a.
9 Y tek quec'ari' niquibij ri ye caji' ri' riche (rixin) chi niquiya' ruk'ij ruc'ojlen ri tz'uyul pa lok'olaj ruch'acat, y riche (rixin) chuka' chi yematioxin c'a chare ri c'o riche (rixin) xtibe k'ij xtibe sek, 10 can yac'ari' tek ri juwinek caji' rijita'k tak achi'a' ri can c'o quik'ij yexuque' yemaje' ka chuwech ri tz'uyul pa lok'olaj ch'aquet. Can niquiya' c'a ruk'ij ri can c'o riche (rixin) xtibe k'ij xtibe sek. Y ri rijita'k tak achi'a' ri' niquelesala' c'a ri quicoronas y yequiya' apo chuwech ri tz'uyul pa lok'olaj ch'aquet, y niquibij c'a chuka': 11 Kajaf Dios, can ruc'amon (takal chawij) chi nac'ul ak'ij ac'ojlen y chuka' ri uchuk'a',‡ Ap. 5.9, 12. ruma yit c'a riyit ri xabano y xaq'uiytisan ronojel ri cosas ri yec'o, ruma can queri' wi ri araybel.§ Ap. 10.6; 14.7.

- EL APOCALIPSIS
- <
- 4
- >

*4:1 Ap. 1.10.

†4:1 Ap. 1.1, 19.

‡4:2 Ez. 3.12; Ap. 1.10; 17.3; 21.10.

§4:2 Is. 6.1; Jer. 17.12; Ez. 10.1; Dn. 7.9.

*4:3 Ez. 1.28.

†4:4 Ap. 11.16.

‡4:4 Ap. 5.6, 8, 14.

§4:4 Ap. 3.4.

*4:5 Ez. 1.13.

†4:5 Ex. 37.23; 2 Cr. 4.20; Zac. 4.2.

‡4:6 1 R. 7.23; Ap. 15.2.

§4:6 Ez. 1.5.

*4:7 Ez. 10.4.

†4:8 Is. 6.2.

‡4:11 Ap. 5.9, 12.

§4:11 Ap. 10.6; 14.7.

© 2010 WBT