- 1 CORINTIOS
- <
- 11
- >

11
1 Can tibana' c'a achi'el ri nben riyin,* 2 Ts. 3.9. ruma riyin can nben wi ri achi'el xuben ri Cristo.
Ri utz chi niquiben ri ixoki' tek niquiben orar y tek niquibij ri ruk'alajsan ri Dios chique
2 Wach'alal, riyin sibilaj yiquicot iwuma riyix, ruma can yinoka wi chi'ic'u'x.† 1 Co. 7.12. Y riyix can niben wi ri nc'utun ca chiwech.‡ 2 Ts. 2.15. 3 Yac'a riyin nwajo' chuka' chi riyix niwetamaj chi ri Cristo§ Gn. 3.16; Ro. 14.9; Ef. 5.23. yari' ri jolomaj pa quiwi' ri achi'a', y ri achi yari' ri jolomaj pa ruwi' ri ixok. Y ya ri Dios* Jn. 4.34. ri jolomaj pa ruwi' ri Cristo. 4 Tek riyoj achi'a' nikaben c'a orar, y chuka' tek nikabij ri ruk'alajsan ri Dios chake,† 1 Co. 12.10, 28; 14.3-6. ma tikacuch ta ri kajolon (kawi'). Ruma wi queri' nikaben, nikakasaj c'a ruk'ij ri jolomaj ri c'o pa kawi'. 5 Yac'a ri ixoki'‡ Hch. 21.9. tek niquiben orar, y chuka' tek niquibij ri ruk'alajsan ri Dios chique, tiquicuchu' ri quijolon (quiwi'). Ruma wi xa ma niquiben ta queri', niquikasaj ruk'ij ri jolomaj ri c'o pa quiwi'. Y chuka' ri ma niquicuch ta ri quijolon (quiwi'), can junan riq'ui chi socan el ronojel ri rusmal quiwi'. 6 Y wi yec'o ixoki' ri ma nicajo' ta niquicuch quijolon (quiwi'), tiquisocaj el ri rusmal quiwi'.§ Nm. 5.18. Pero wi yeq'uix niquisocaj el ri rusmal quiwi', tiquicuchu' c'a ri quijolon (quiwi'). 7 Riyoj achi'a' ma utz ta chi nikacuch ri kajolon (kawi'), ruma can yoj ruwachbel wi ri Dios* Gn. 1.26. y nikac'ut ri ruk'ij y ruc'ojlen Riya', y ri ixoki' niquic'ut ri quik'ij ri cachijlal. 8 Ruma ri nabey achi, can ya wi c'a ri Dios ri xbano riche (rixin),† Gn. 2.21-23. y ma riq'ui ta c'a jun ixok xalex wi. Yac'a tek xuben ri nabey ixok, ri Dios xucusaj c'a jun rubakil ri achi. 9 Ri Dios ma xuben ta ri achi ruma rajawaxic‡ Gn. 2.18. chare ri ixok, yac'a ri ixok xban ruma can rajawaxic chare ri achi. 10 Rumari' ri ixoki' can tiquicuchu' c'a quijolon (quiwi'), riche (rixin) chi niquic'ut chi can yeniman wi tzij. Ruc'amon chi niquiben queri', ruma ri ángeles can ye quitzuliben wi pe.§ Ec. 5.6. 11 Yac'a chuwech ri Ajaf Dios chi achi chi ixok xa junan kak'ij.* Ga. 3.28. Ri ixok can rajawaxic wi c'a chare ri achi y queri' chuka' ri achi can rajawaxic wi chare ri ixok. 12 Y can kitzij na wi chi ri ixok xban riq'ui jun rubakil ri achi, pero chuka' ri achi nalex riq'ui jun ixok. Can majun c'a ri más ta nim ruk'ij. Pero konojel riq'ui ri Dios yoj petenak wi.† Pr. 16.4; Ro. 11.36; 1 Co. 8.6; He. 1.2, 3.
13 Tich'obo' c'a jabel. ¿La utz cami chi ri ixok ma nucuch ta rujolon (ruwi') tek nich'o riq'ui ri Dios pan oración? 14 Riyix iwetaman chi can etamatel wi cuma quinojel ri winek chi jun achi wi nuya' k'ij chi niq'uiy ri rusmal ruwi', ri' xa q'uixbel. 15 Pero chare jun ixok can ruc'amon wi chi niq'uiy ri rusmal tak ruwi'. Ruma ri rusmal ruwi' can ya'on wi c'a chare riche (rixin) chi nucuch ri rujolon (ruwi'). 16 Y riq'ui c'a juba' yec'o kach'alal ri nicajo' yech'ojin chrij ri yitajin chubixic,‡ 1 Ti. 6.4. pero riyin nbij c'a chique chi riyoj majun chic jun costumbre chkacojol, y ni xa ta chiquicojol ri iglesias ri xabachique ta na lugar yec'o wi.
Ri kach'alal aj Corinto xa ma junan ta quiwech tek niquiben ri lok'olaj wa'in, ri niquinatabej ri rucamic ri Jesús
17 Y ri nwajo' nbij chiwe wacami, pokon juba' xtiwac'axaj, ruma ma riche (rixin) ta chi nya' ik'ij, ruma xa ma utz ta ri yixtajin chubanic. Ruma tek nimol iwi', pa ruq'uexel chi c'o utz nuc'om pe chiwe, xa ruyon itzel ri nbe'ic'ulu' pe. 18 Ri nabey ri nwajo' nbij chiwe, ya ri wac'axan chiwij chi tek riyix nimol iwi', xa ma junan ta iwech.§ 1 Co. 1.10; 3.3; 5.1; 6.1. Riyix xa ijachalon iwi'. Y riyin nbij chi riq'ui juba' kitzij ri nibix chuwe. 19 Pero xa can queri' c'o chi nibanatej,* Mt. 18.7; Lc. 2.35; 17.1. riche (rixin) chi queri' yek'alajin ri achique kach'alal ri can kitzij chi quiniman ri Cristo y ri xa ma kitzij ta chi quiniman. 20 Y tek riyix nimol iwi', riche (rixin) chi ninataj ri rucamic ri Ajaf Jesucristo, can niben wi c'a ri lok'olaj wa'in, pero xa ma ya ta c'a rubanic niben. 21 Ruma tek nimol iwi', yec'o kach'alal ri xa niquitij yan ka ri quic'uan† Jud. 12. apo y ma niquiya' ta ca juba' chique ri kach'alal ri majun c'o quiq'ui. Y rumari', yec'o c'a ri xa majun niquitij ca, y yec'o nic'aj hasta yek'aber el. 22 ¿La can majun cami iwachoch riche (rixin) chi chiri' ta yixwa' yixuc'ya' wi?‡ Lv. 19.30; Sal. 93.5. ¿O chiwech riyix xa can majun oc quik'ij ri nic'aj chic kach'alal ye riche (rixin) ri iglesia?§ Sal. 89.7. ¿Y achique chuka' ruma tek can niya' (nitzek) quiq'uix ri kach'alal ri xa majun oc c'o quiq'ui?* Stg. 2.6. ¿Can niwajo' c'a riyix chi riq'ui ri ye'ibanala', riyin nya' ta ik'ij? Riyin xa ma nya' ta ik'ij ruma xa ma utz yixtajin chubanic.
Ri achique rubanic ri lok'olaj wa'in, natabel riche (rixin) ri rucamic ri Jesús
23 Riyin can ya c'a ri Ajaf ri xk'alajsan chinuwech† Ga. 1.1. ri xinc'ut chiwech. Chi ri Ajaf Jesús tek xa nijach yan el pa quik'a' ri winek, chupan ri ak'a' ri' Riya' xberuli'ej c'a pe jun caxlan wey. 24 Y tek rumatioxin chic chare ri Dios, xuwech' ri caxlan wey, y xubij chique ri rudiscípulos: Tic'ama' y titija' re caxlan wey re', ruma yac'are' ri nuch'acul ri xtapon pa camic riche (rixin) chi yixcolotej. Can titija' c'a, riche (rixin) natabel wuche (wixin). 25 Y tek xec'achoj chare ri wa'in, ri Jesús xuchop chuka' ri vaso ri c'o ruya'al uva chupan, y xubij: Re ruya'al uva re', yac'are' ri ruq'uexewach ri nuquiq'uel ri xtibiyin tek xquicom. Riq'ui c'a ri xtibiyin ri nuquiq'uel, can yac'ari' tek xc'achoj‡ He. 9.15. ri c'ac'ac' trato ri rajowan pe ri Dios chi nuben quiq'ui ri winek. Tikumu' c'a re ruya'al uva, riche (rixin) natabel wuche (wixin), y ronojel mul tek nikum, can tikumu' c'a riche (rixin) natabel wuche (wixin), xcha' ri Jesús. 26 Rumari' ronojel mul tek riyix nitij c'a ri caxlan wey y nikum chuka' ri ruya'al uva, can ya wi c'a ri rucamic ri Ajaf ri nik'alajsaj, y queri' tibana' apo, c'a ya tek xtapon ri k'ij chi xtipe chic jun bey Riya'.§ Hch. 1.11; Ap. 1.7.
Ri rajawaxic chi nikaben tek nikaben ri lok'olaj wa'in, ri nikanatabej ri rucamic ri Jesús
27 Rumari' xabachique c'a ri xtitijo ri caxlan wey y nukum ri ruya'al uva ri natabel riche (rixin) ri rucamic ri Ajaf, wi xa majun rejkalen nuben chare ri rutijic ri caxlan wey y ri rukumic ri ruya'al uva, ri winek ri' nimacun,* Nm. 9.10; Jn. 13.27. y can chrij ri ruch'acul y ri ruquiq'uel ri Ajaf nimacun wi. 28 Nabey, tuku' na ka ri', wi jabel k'axnek chuwech† 2 Co. 13.5; Ga. 6.4. y c'ac'ari' tutija' ri caxlan wey y tukumu' ri ruya'al uva. 29 Ruma wi xa majun rejkalen nuben chare ri rutijic ri caxlan wey y ri rukumic ri ruya'al uva ri ninatabej ri rucamic ri Ajaf Jesucristo, can c'o wi ruc'ayewal nika pa ruwi'. 30 Y rumari' ye q'uiy chiwe riyix ri majun quichuk'a', ye yawa'i', y hasta yec'o xecom yan el. 31 Xa ta riyoj nik'ax chkawech ri yekabanala' y can nikatij kak'ij riche (rixin) chi nikachojmirisaj ri kac'aslen chuwech‡ 1 Jn. 1.9. ri Dios, Riya' ma nuya' ta ruc'ayewal pa kawi'. 32 Pero q'uiy mul ri Ajaf Dios yojruya' pa tijoj pokonal,§ Job 5.17; Am. 3.2; He. 12.5. riche (rixin) chi nikachojmirisaj ri kac'aslen. Riche (rixin) chi man ta xtika ri nimalaj ruc'ayewal pa kawi', achi'el ri xtika pa quiwi' ri winek ri can ma quiniman ta ri Dios.
33 Rumac'ari' wach'alal, can tiwoyobej na c'a iwi' tek nimol iwi' riche (rixin) chi niben ri wa'in natabel riche (rixin) ri rucamic ri Ajaf Jesucristo. 34 Pero wi can yixnum, más ta utz chi can quixwa' pe ri pa tak iwachoch. Riyin nbij ronojel re' riche (rixin) chi ma nipe ta ruc'ayewal pan iwi'. Y c'o nic'aj chic tijonic ri c'o chi nya' chiwe, pero c'a ya tek xquinapon iwuq'ui, c'ac'ari' tek xtinya' ri tijonic ri' chiwe.

- 1 CORINTIOS
- <
- 11
- >

*11:1 2 Ts. 3.9.

†11:2 1 Co. 7.12.

‡11:2 2 Ts. 2.15.

§11:3 Gn. 3.16; Ro. 14.9; Ef. 5.23.

*11:3 Jn. 4.34.

†11:4 1 Co. 12.10, 28; 14.3-6.

‡11:5 Hch. 21.9.

§11:6 Nm. 5.18.

*11:7 Gn. 1.26.

†11:8 Gn. 2.21-23.

‡11:9 Gn. 2.18.

§11:10 Ec. 5.6.

*11:11 Ga. 3.28.

†11:12 Pr. 16.4; Ro. 11.36; 1 Co. 8.6; He. 1.2, 3.

‡11:16 1 Ti. 6.4.

§11:18 1 Co. 1.10; 3.3; 5.1; 6.1.

*11:19 Mt. 18.7; Lc. 2.35; 17.1.

†11:21 Jud. 12.

‡11:22 Lv. 19.30; Sal. 93.5.

§11:22 Sal. 89.7.

*11:22 Stg. 2.6.

†11:23 Ga. 1.1.

‡11:25 He. 9.15.

§11:26 Hch. 1.11; Ap. 1.7.

*11:27 Nm. 9.10; Jn. 13.27.

†11:28 2 Co. 13.5; Ga. 6.4.

‡11:31 1 Jn. 1.9.

§11:32 Job 5.17; Am. 3.2; He. 12.5.

© 2010 WBT